เงินฝากปลอดภาษี
โดย...ชัตน์วรี shewarat@hotmail.com
10 ธ.ค. 2558

โดย...ชัตน์วรี [email protected]
ทางเลือกหนึ่งของผู้ที่ต้องการที่จะฝากเงินประจำเพื่อได้รับดอกเบี้ยสูงๆ และสร้างวินัยการเงินของตัวเองให้เก็บออมเงินเท่ากันทุกเดือน
เงินฝากปลอดภาษี คือ เงินฝากที่กำหนดให้ฝากเงินประจำทุกๆ เดือนเป็นจำนวนเท่ากัน เช่น 24 เดือน 36 เดือน 48 เดือน และ 60 เดือน วงเงินฝากขั้นต่ำต่อเดือน 1,000 บาท ถึงไม่เกิน 2.5 หมื่นบาท รวมยอดเงินฝากไม่เกิน 6 แสนบาท สามารถเปิดบัญชีได้เพียง 1 บัญชี และเปิดได้เพียง 1 ธนาคารเท่านั้น ซึ่งหากผู้ฝากเงินครบตามกำหนดจะได้รับการยกเว้นภาษี ณ ที่จ่าย 15%
มาสำรวจแคมเปญเงินฝากปลอดภาษี ว่าธนาคารไหนจ่ายผลตอบแทนโดนใจสุด
ธนาคารเพื่อการเกษตรและสหกรณ์การเกษตร เงินฝากประจำปลอดภาษี 24 เดือน เปิดบัญชี 1,000-2.5 หมื่นบาท ดอกเบี้ย 3.4%
ธนาคารไทยเครดิต เพื่อรายย่อย บัญชีเงินฝากปลอดภาษี เปิดบัญชี 1,000-2.5 หมื่นบาท ดอกเบี้ย 3.25%
ธนาคารอิสลามแห่งประเทศไทย บัญชีเงินฝากประจำมุดอรอบะฮ์ปลอดภาษี เปิดบัญชี 1,000-2.5 หมื่นบาท ดอกเบี้ย 3.115%
ธนาคารแลนด์ แอนด์ เฮ้าส์ บัญชีเงินฝากปลอดภาษี แอลเอชแบงก์ สมาร์ทคิดส์ เปิดบัญชี 1,000-2.5 หมื่นบาท ดอกเบี้ย 3%
ธนาคารกสิกรไทย บัญชีเงินฝากซูเปอร์ทวีทรัพย์ 24 เดือน เปิดบัญชี 1.5-2.5 หมื่นบาท ดอกเบี้ย 2.75%
ธนาคารยูโอบี เงินฝากประจำปลอดภาษีทวีสิน เปิดบัญชี 2.5 หมื่นบาท ดอกเบี้ย 2.75%
ธนาคารกรุงไทย บัญชีเงินฝากประจำ KTB Zero Tax MAX เปิดบัญชี 1,000-2.5 หมื่นบาท ดอกเบี้ย 2.7%
ธนาคารธนชาต บัญชีเงินฝากมหาเศรษฐี 24 เดือน เปิดบัญชี 1-2.5 หมื่นบาท ดอกเบี้ย 2.65%
ธนาคารไทยพาณิชย์ บัญชีเงินฝากแบบผูกพันโบนัส 24 เดือน เปิดบัญชี 1-1.5 หมื่นบาท ดอกเบี้ย 2.3%
ธนาคารซีไอเอ็มบี ไทย บัญชีเงินฝากประจำเพิ่มค่าสบายใจ Plus เปิดบัญชี 1.5-2.5 หมื่นบาท ดอกเบี้ย 2.3%
ธนาคารกรุงเทพ บัญชีเงินฝากสินมัธยะทรัพย์ทวี เปิดบัญชี 1,000-2.5 หมื่นบาท ดอกเบี้ย 2.25%
ผู้ที่สนใจควรตรวจสอบรายละเอียดกับธนาคารอีกครั้งหนึ่ง